
Schaan, 7. November 2023
Sporočila za medije 
Potop v neznano 
Projekt CIPRE Yoalin je zadnja poletja več sto mladim omogočil, da so lahko z nakupom cenovno ugodne alpske vozovnice Interrail na podnebju prijazen način odkrivali območje Alp. S tem so pokazali, da se spontana potovanja lahko uspešno dopolnjujejo s cilji trajnostnega razvoja. 
Emisije CO₂ na potniški kilometer opravljen z vlakom, znašajo 32 gramov, kar je približno ena sedmina emisij na kilometer, ki jih povzroči letalo[footnoteRef:1]. Kot je dejala Élise Bouhélier iz Francije, pri tem ne gre le za zmanjšanje ogljičnega odtisa – potovanje z vlakom ima v primerjavi z letalom na dolge razdalje tudi številne druge prednosti. [1:  www.mein-klimaschutz.de] 


Prednosti za vse, ki radi potujejo
Najprej je tu prtljaga. »S seboj lahko vzameš, kar želiš,« je povedala Øyunn Kaset iz Norveške, ki se je na poletno odkrivanje Alp podala z vlakom. Poleg tega dodaja, da zgodnja prijava oz. t.i. »check-in« ni bila potreen: »Na postajo prideš pet minut prej, stopiš na vlak in se odpelješ.«
Druga prednost je udobje. »Na vlaku je več prostora, pogosto tudi restavracija, lahko se prosto giblješ, srečuješ in spoznavaš ljudi – kot bi imel svojo skupnost na kolesih,« je pojasnil Matevž Eržen iz Slovenije, ki v projektu sodeluje že od leta 2018, ko se je kot udeleženec podal na Yoalin potovanje. 

Prepustiti se pustolovščini
Seveda je treba včasih improvizirati, če ima vlak zamudo ali je odpovedan. »Odpovedana vožnja bolj ali manj pomeni, da je treba iti dalje,« je Jeanne Desfontaines zapela v svoji pesmi Yoalin, v kateri govori o svojem potovanju, ki je zanjo kot skok v neznano. O tem je prepričan tudi Nicolas Rodigari: »Gre za to, da se podaš na pustolovščino. Potop v neznano je nekaj posebnega. Najlepše spomine imam na dneve, ko se je zgodilo kaj nepredvidenega in sem moral improvizirati.« Italijan, ki je v sklopu projekta Yoalin potoval že leta 2018, je pri tem poudaril, kako pomembno je na poti navezovanje stikov z ljudmi: »Če daš ljudem priložnost, so lahko zelo prijazni in gostoljubni.«

Opazovanje pokrajine namesto teleportacije 
Dodatna prednost je pokrajina, ki jo med vožnjo z vlakom lahko odkrivaš in opazuješ. »Z letalom se teleportiraš v drugi kraj in sploh ne opaziš, kako se pokrajina med potovanjem spreminja. Na vlaku pa lahko take spremembe opaziš inobčutiš,« je povedal Nicolas Rodigari, ki se kot ambasador projekta Yoalin močno zavzema za trajnostno naravnana potovanja.
Potovanja z vlakom je mogoče tudi organizirati bolj prilagodljivo kot vnaprej rezervirane lete. »Če zagledam lep kraj, lahko v njem izstopim,« pojasnjuje Élise Bouhélier in nadaljuje, da »potovanje z vlakom ni vedno le pot od točke A do točke B«Poleg tega nas vlakpripelje tudi do manjših krajev in ne le do velikih mest.«
Večina udeležencev in udeleženk projekta Yoalin se strinja, da se je potrebno izogibati destinacijam, ki jih preplavlja množični turizem. »Alpe resda nudijo fotogenične lokacije«pove Élise Bouhélier, »a lahko marsikaj zamudiš če obiščeš le kraje, ki jih želijo videti vsi uporabniki Instagrama.«
Udeleženci projekta Yoalin so o teh in številnih drugih temah razpravljali na zaključnem dogodku, ki je v začetku oktobra potekal v Bernu. Približno 50 posameznikov je spregovorilo o svojih potovalnih izkušnjah in se dotaknilo tem, kot sta mobilnost in turizem prihodnosti.

Mladinski svet CIPRE (CYC) in CIPRA International se kot nosilca projekta YOALIN zavzemata za podnebju prijaznejša, okoljsko bolj ozaveščena, trajnostna in cenovno dostopnejša potovanja na območju Alp. Izvajanje projekta so finančno omogočile države podpisnice Alpske konvencije Avstrija, Lihtenštajn, Slovenija in Švica. 

► Podcast
► yoalin.org

Fotografije v kakovosti, primerni za tisk, si lahko presnamete z naslednjega naslova: www.cipra.org/sl/sporocila-za-medije.

Za vprašanja vam je na voljo:
Caroline Begle, CIPRA International
+423 237 53 53, caroline.begle@cipra.org

[bookmark: _GoBack]CIPRA – za kakovostno življenje v Alpah 
Mednarodna komisija za varstvo Alp (CIPRA) je neprofitna in nevladna krovna organizacija s predstavništvi v sedmih alpskih državah in z mrežo več kot sto članskih organizacij. CIPRA deluje na znanstveni podlagi, uporablja raznovrstne komunikacijske načine, si prizadeva za ozaveščanje javnosti o alpski politiki in sodeluje v projektih, katerih namen je udejanjanje trajnostnega razvoja v praksi. Prav tako se zavzema za ohranjanje naravne in kulturne dediščine, za krepitev regionalne pestrosti ter skupno reševanje čezmejnih izzivov na območju alpskega prostora. www.cipra.org 

